|  |  |
| --- | --- |
|    | **Manoma, kad šis straipsnis yra beviltiškas.**Jo turinys, struktūra, stilius ar kitos savybės yra tokios, kad jo neįmanoma pritaikyti enciklopedijai.Priežastis atskirai nesukonkretinta, bet jei ji neakivaizdi, tai gali būti nurodyta istorijoje ar aptarime.Jei galite parašyti šį straipsnį iš naujo, tegul ir kelis kartus mažesnį,  taip ir padarykite! |

**Lietaus šulinėliai** – neatskiriama paviršinių nuotekų šalinimo sistemos (nuotakyno) dalis, skirta paviršinių nuotekų surinkimui, vamzdynų priežiūrai ir valymui.

Lietaus surinkimo šulinėlių įrengimas
-------------------------------------

Paviršinių (kritulių) nuotekų įlajos (lietaus šulinėliai, trapai) - įrengiami gatvių sankryžose, automobilių stovėjimo aikštelėse, tiesiog gatvėse, žemesnėse parkų ir kiemų vietose. Lietaus šulinėlių išdėstymas priklauso nuo gatvės (aikštelės) išilginio nuolydžio, nuotėkio ploto ir apskaičiuojamas, imant nuotėkio srauto plotį prieš šulinėlius iki 2 m. 

Šulinių vieta turi būti nurodyta informacinėse lentelėse, pritvirtinamose prie pastovių konstrukcijų aiškiai matomose vietose. Informacinės lentelės turi būti patvarios ir atsparios orų poveikiui. (STR 2.07.01:2003).

Lietaus šulinių konstrukcijos
-----------------------------

Šulinio konstrukcija
Lietaus šuliniai gali būti klasifikuojami įvairiai: 

* pagal šulinio medžiagą (plastikiniai, gelžbetonio);
* pagal konstrukciją (kritimo, su sėsdinamąja dalimi ir be jos ir pan.) ir t. t.

Lietaus nuotakyne naudojami plastikiniai ar gelžbetoniniai lietaus šuliniai. Plastikiniai šuliniai gali būti iš neplastifikuoto polivinilchlorido (PVC), polipropileno (PP), polietileno (PE) (UAB „Pipelife Lietuva"...2011).

Standartinio plastikinio šulinio komplektą sudaro: 

1. Šulinio dugnas;
2. Šulinio stovas;
3. Tarpiklis;
4. Teleskopas;
5. Ketaus rėmas ir dangtis (gali būti grotelės);
6. Prijungimo tarpiklis;
7. Perėjimas į lygaus vamzdžio movą.

Gelžbetoniniai lietaus šulinių žiedai gali būti įvairaus aukščio, skersmens, sienelių storio, svorio, talpos; su dugnais, dangčiais, nuotekų latakais, kiaurymėmis vamzdžiams, užlankomis, pakopomis ir pan. (Šuliniai...2010).

Lietaus šulinių dangčiai ir lietaus subėgimo grotelės
-----------------------------------------------------

Šulinio ar apžiūros šulinėlio dangtis turi būti viename lygyje su gatvės arba šaligatvio danga, 50-70 mm virš žaliosios vejos gyvenamuosiuose kvartaluose ir 200 mm virš žemės paviršiaus neužstatytose teritorijose (STR 2.07.01:2003). 

Dangčiai, esantys važiuojamojoje dalyje turi atlaikyti mažiausiai 40 t apkrovą, ir 12,5 t apkrovą nevažiuojamoje dalyje (LST EN 124:1998). 

Šulinio dangčiai gali būti įvairių formų: apvalūs, keturkampiai. Dangčiai gali būti sandarūs arba šulinio viršuje gali būti lietaus subėgimo grotelės. Nuo grotelių formos bei tarpų dydžio priklauso jų pralaidumas vandeniui.

Literatūra
----------

* Lietuvos Respublikos aplinkos ministro 2003 m. liepos 21 d. įsakymas Nr. 390 "Dėl statybos techninio reglamento STR 2.07.01:2003 ,,Vandentiekis ir nuotekų šalintuvas. Pastato inžinerinės sistemos. Lauko inžineriniai tinklai" patvirtinimo", Valstybės žinios 83-3804.
* Lietuvos Respublikos aplinkos ministro 2007 m. balandžio 2 d. įsakymas Nr. D1-193 „Dėl paviršinių nuotekų tvarkymo regalmento patvirtinimo", Valstybės žinios 42-1594.
* LST EN 124:1998 ,,Kelių kanalizacijos lietaus trapai ir apžiūros šulinių liukai. Konstrukcijos reikalavimai, bandymas, ženklinimas, kokybės kontrolė"
* Šuliniai [interaktyvus]. 2010. Žiūrėta 2011 m. gegužės 5 d. Prieiga per internetą: < Archyvuota kopija 2011-08-21 iš Wayback Machine projekto.>
* UAB „Ernesto mažoji miesto architektūra" [interaktyvus]. 2011. Žiūrėta 2011 m. gegužės 8 d. Prieiga per internetą: < Archyvuota kopija 2009-06-04 iš Wayback Machine projekto.>
* UAB „Pipelife Lietuva" [interaktyvus]. 2011. Žiūrėta 2011 m. gegužės 8 d. Prieiga per internetą: <  Archyvuota kopija 2011-05-07 iš Wayback Machine projekto.>.